Στέργιος Πιτσιόρλας

Ο Στέργιος (Αστέριος) Πιτσιόρλας είναι Έλληνας πολιτικός, νομικός και επιχειρηματίας. Στις 29 Αυγούστου 2018 ορκίστηκε Αναπληρωτής Υπουργός Οικονομίας και Ανάπτυξης στην κυβέρνηση υπό τον Αλέξη Τσίπρα.

Από τις 5 Νοεμβρίου 2016 έως τις 28 Αυγούστου 2018 υπηρέτησε ως Υφυπουργός Οικονομίας και Ανάπτυξης στη δεύτερη κυβέρνηση Τσίπρα.

Προηγουμένως, χρημάτισε πρόεδρος του ΤΑΙΠΕΔ, από τον Μάρτιο του 2015 μέχρι τον Νοέμβριο του 2016ΤΑΙΠΕΔ: Πρόεδρος ο Σ. Πιτσιόρλας, ο Α. Λεούσης διευθύνων σύμβουλος Capital.gr

 Βιογραφικά στοιχεία  

Γεννήθηκε στις 18 Μαρτίου 1955 στη Θεσσαλονίκη και αποφοίτησε από τη Νομική Σχολή του Αριστοτέλειου Πανεπιστημίου Θεσσαλονίκης. Από το 1982 έως το 2004 άσκησε τη δικηγορία, ενώ εργάστηκε αργότερα ως ειδικός σύμβουλος με αντικείμενο την αξιολόγηση Μεσογειακών Ολοκληρωμένων Προγραμμάτων (ΜΟΠ) Ανατολικής και Κεντρικής Ελλάδος.

Ως επιχειρηματίας δραστηριοποιήθηκε από το 2010 στον κλάδο των Ανανεώσιμων Πηγών Ενέργειας στις εταιρείες «Αιολικό Πάρκο Μαυροβούνι Α.Ε.» και «Αιολική Ζάρακα Κούπια Α.Ε.». Διετέλεσε Πρόεδρος των εταιρειών «Med Sea Health Α.Ε.» και «Μare Village A.E.» με αντικείμενο την υλοποίηση τουριστικού επενδυτικού σχεδίου στη Χερσόνησο Κασσάνδρας, ενώ υπήρξε Πρόεδρος της κατασκευαστικής εταιρείας «Stroicentre Real Estate Construction Company A.E.».

Είναι παντρεμένος και έχει ένα παιδί.

 Πολιτική σταδιοδρομία  

Σε νεαρή ηλικία δραστηριοποιήθηκε στην αντιδικτακτορική οργάνωση ΕΚΟΝ Ρήγας Φεραίος στη Θεσσαλονίκη, δίπλα στον Λεωνίδα Κύρκο, ενώ υπήρξε ηγετικό στέλεχος του Κ.Κ.Ε. Εσωτερικού.Στέργιος Πιτσιόρλας: Από τον Ρήγα και το ΤΑΙΠΕΔ στην κυβέρνηση newsit.gr Εξελέγη στην Κεντρική Πολιτική Επιτροπή της Ελληνικής Αριστεράς (ΕΑΡ) και διετέλεσε μέλος της Εκτελεστικής Γραμματείας του Συνασπισμού (ΣΥΝ), όπου ανέλαβε διευθυντής του γραφείου του Νίκου Κωνσταντόπουλου. Από το 1996 έως και το 2004 υπήρξε Συντονιστής της Κεντρικής Επιτροπής και της Πολιτικής Γραμματείας του κόμματος. Το 2001 εκπροσώπησε το ΣΥΝ στη δημιουργία του «Χώρου Διαλόγου και Κοινής Δράσης της Αριστεράς», που οδήγησε το 2004 στη δημιουργία του ΣΥΡΙΖΑ.Η πολιτική πορεία του Στέργιου Πιτσιόρλα  Εφημερίδα των Συντακτών

Τον Αύγουστο 2022 ήλθε στο φως της δημοσιότητας η παρακολούθησή του από την ΕΥΠ μεταξύ 2014 και 2016. Σύμφωνα με λεγόμενα του Ρουμπάτη, τότε Διοικητή της Υπηρεσίας, η έρευνα ξεκίνησε αφού ο Πιτσιόρλας διαπραγματευόταν την πώληση του ενός πέμπτου ενός ελληνικού νησιού με 10 χλμ ακτογραμμής, σε οικογένεια που φαίνεται να ήταν σχετιζόμενη με τις μυστικές υπηρεσίες της Συρίαςαγγλ. λήμμα και την οικογένεια Άσαντ.  

 Παραπομπές 

Κατηγορία:Έλληνες υφυπουργοί Οικονομίας, Ανάπτυξης και Τουρισμού‎